CELEX: 32019D0252
Language: da
Date: 2019-02-11 00:00:00
Title: Kommissionens gennemførelsesafgørelse (EU) 2019/252 af 11. februar 2019 om ændring af beslutning 2005/240/EF om godkendelse af metoder til klassificering af svinekroppe i Polen (meddelt under nummer C(2019) 811)

13.2.2019   
               
               
                  DA
               
               
                  Den Europæiske Unions Tidende
               
               
                  L 42/29
               
            
         KOMMISSIONENS GENNEMFØRELSESAFGØRELSE (EU) 2019/252
         af 11. februar 2019
         om ændring af beslutning 2005/240/EF om godkendelse af metoder til klassificering af svinekroppe i Polen
         
            
               (meddelt under nummer C(2019) 811)
            
         
         (Kun den polske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 20, litra p) og t), og
         ud fra følgende betragtninger:
         
                     (1)
                  
                  
                     I punkt 1 i afsnit B.IV i bilag IV til forordning (EU) nr. 1308/2013 er det fastsat, at klassificeringen af svinekroppe sker ved bestemmelse af indholdet af magert kød ved hjælp af ved hjælp af de klassificeringsmetoder, der er godkendt af Kommissionen, og kun statistisk afprøvede metoder, som er baseret på fysisk måling af en eller flere anatomiske dele af svinekroppens, kan godkendes. Kun klassificeringsmetoder med en maksimaltolerance for statistiske beregningsfejl bør godkendes. Denne tolerance er fastsat i del A i bilag V til Kommissionens delegerede forordning (EU) 2017/1182 (2).
                  
               
                     (2)
                  
                  
                     Ved Kommissionens beslutning 2005/240/EF (3) godkendtes otte metoder til klassificering af svinekroppe i Polen. Ved nævnte beslutning fik Polen ligeledes godkendelse til, at svinekroppe kan præsenteres med flomme, nyrer og/eller mellemgulv.
                  
               
                     (3)
                  
                  
                     Polen har anmodet Kommissionen om at godkende tre nye metoder til klassificering af svinekroppe i Polen og har fremlagt en detaljeret beskrivelse af dissektionsprøverne og angivet de principper, som metoderne er baseret på, resultaterne af dissektionsprøverne og de ligninger, der er anvendt til at vurdere procentindholdet af magert kød, i den protokol, som er udfærdiget i henhold til artikel 11, stk. 3, i delegeret forordning (EU) 2017/1182.
                  
               
                     (4)
                  
                  
                     En gennemgang af anmodningen har vist, at betingelserne for godkendelse af de nye klassificeringsmetoder er opfyldt. De pågældende klassificeringsmetoder bør derfor godkendes i Polen.
                  
               
                     (5)
                  
                  
                     I henhold til artikel 20, litra t), i forordning (EU) nr. 1308/2013 har Polen endvidere anmodet om godkendelse til en præsentation af svinekroppe, der adskiller sig fra den standardpræsentation, som er fastlagt i afsnit B.III, i bilag IV til nævnte forordning. Grundet den nuværende almindelige forretningspraksis præsenteres svinekroppe i Polen med flomme, nyrer og/eller mellemgulv og uden den ydre øregang. Svinekroppenes registrerede vægt stemmer derfor ikke overens med standardudskæringens vægt.
                  
               
                     (6)
                  
                  
                     En gennemgang af anmodningen har vist, at betingelserne for godkendelse af en anden præsentation af svinekroppe i Polen er opfyldt. Det bør derfor godkendes, at Polen kan præsenteres slagtekroppe med flomme, nyrer og/eller mellemgulv og uden den ydre øregang. Svinekroppenes registrerede vægt bør derfor justeres i forhold til standardudskæringens vægt.
                  
               
                     (7)
                  
                  
                     Beslutning 2005/240/EF bør derfor ændres.
                  
               
                     (8)
                  
                  
                     Ændringer af apparater og klassificeringsmetoder bør kun tillades, hvis de er udtrykkeligt godkendt ved en gennemførelsesafgørelse vedtaget af Kommissionen.
                  
               
                     (9)
                  
                  
                     Foranstaltningerne i denne afgørelse er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE AFGØRELSE:
         
            Artikel 1
            I beslutning 2005/240/EF foretages følgende ændringer:
            
                        1)
                     
                     
                        Artikel 1 affattes således:
                        
                           »Artikel 1
                           Følgende metoder godkendes til klassificering af svinekroppe i Polen i henhold til punkt 1 i afsnit B.IV i bilag IV til Europa-Parlamentets og Rådets forordning (EU) nr. 1308/2013 (*1):
                           
                                       a)
                                    
                                    
                                       apparatet benævnt »Capteur Gras/Maigre — Sydel (CGM)« med tilhørende beregningsmetoder, der er beskrevet nærmere i del 1 i bilaget
                                    
                                 
                                       b)
                                    
                                    
                                       apparatet benævnt »Ultra FOM 300« med tilhørende beregningsmetoder, der er beskrevet nærmere i del 2 i bilaget
                                    
                                 
                                       c)
                                    
                                    
                                       apparatet benævnt »Fully automatic ultrasonic carcass grading (Autofom)« med tilhørende beregningsmetoder, der er beskrevet nærmere i del 3 i bilaget
                                    
                                 
                                       d)
                                    
                                    
                                       apparatet benævnt »IM-03« med tilhørende beregningsmetoder, der er beskrevet nærmere i del 4 i bilaget
                                    
                                 
                                       e)
                                    
                                    
                                       apparatet benævnt »Autofom III« med tilhørende beregningsmetoder, der er beskrevet nærmere i del 5 i bilaget
                                    
                                 
                                       f)
                                    
                                    
                                       apparatet benævnt »CSB Image-Meater (CSB)« med tilhørende beregningsmetoder, der er beskrevet nærmere i del 6 i bilaget
                                    
                                 
                                       g)
                                    
                                    
                                       apparatet benævnt »Fat-O-Meater II (FOM II)« med tilhørende beregningsmetoder, der er beskrevet nærmere i del 7 i bilaget
                                    
                                 
                                       h)
                                    
                                    
                                       den »manuelle metode (ZP)« med tilhørende beregningsmetoder, der er beskrevet nærmere i del 8 i bilaget
                                    
                                 
                                       i)
                                    
                                    
                                       apparatet benævnt »gmSCAN« med tilhørende beregningsmetoder, der er beskrevet nærmere i del 9 i bilaget
                                    
                                 
                                       j)
                                    
                                    
                                       apparatet benævnt »ESTIMEAT« med tilhørende beregningsmetoder, der er beskrevet nærmere i del 10 i bilaget
                                    
                                 
                                       k)
                                    
                                    
                                       apparatet benævnt »MEAT3D« med tilhørende beregningsmetoder, der er beskrevet nærmere i del 11 i bilaget.
                                    
                                 Hvad angår apparatet »Ultra FOM 300« som omhandlet i første afsnit, litra b), skal det efter afslutningen af målingen være muligt på slagtekroppen at kontrollere, at apparatet har målt værdierne F1 og F2 på det sted, der er fastsat i punkt 3 i del 2 i bilaget. Afmærkning af målestedet skal ske samtidig med målingen.
                           Den »manuelle metode ZP« som omhandlet i første afsnit, litra h), må kun anvendes på slagterier, der har en slagtelinje med en forarbejdningskapacitet på over 40 svin pr. time.
                        
                        
                           (*1)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671)«"
                        
                     
                  
                        2)
                     
                     
                        Artikel 2 affattes således:
                        
                           »Artikel 2
                           Uanset den standardudskæring, der er fastsat i afsnit B.III i bilag IV til forordning (EU) nr. 1308/2013, er det ikke nødvendigt at fjerne flomme, nyrer og mellemgulv fra svinekroppen før vejning og klassificering, hvorimod den ydre øregang må fjernes. For at kunne fastsætte priserne på svinekroppe på et sammenligneligt grundlag skal den konstaterede vægt af den varme krop:
                           
                                       a)
                                    
                                    
                                       reduceres:
                                       
                                                   1)
                                                
                                                
                                                   når det drejer sig om mellemgulv, med 0,23 %
                                                
                                             
                                                   2)
                                                
                                                
                                                   når det drejer sig om flomme og nyrer, med:
                                                   
                                                               —
                                                            
                                                            
                                                               1,90 % for kroppe i klasse S og E
                                                            
                                                         
                                                               —
                                                            
                                                            
                                                               2,11 % for kroppe i klasse U
                                                            
                                                         
                                                               —
                                                            
                                                            
                                                               2,54 % for kroppe i klasse R
                                                            
                                                         
                                                               —
                                                            
                                                            
                                                               3,12 % for kroppe i klasse O
                                                            
                                                         
                                                               —
                                                            
                                                            
                                                               3,35 % for kroppe i klasse P
                                                            
                                                         
                                             
                                 
                                       b)
                                    
                                    
                                       hæves med 260 gram pr. krop, når det drejer sig om begge ydre øregange.«
                                    
                                 
                     
                  
                        3)
                     
                     
                        Bilaget ændres som angivet i bilaget til denne afgørelse.
                     
                  
         
            Artikel 2
            Denne afgørelse er rettet til Republikken Polen.
         
         
            Udfærdiget i Bruxelles, den 11. februar 2019.
            
               
                  På Kommissionens vegne
               
               Phil HOGAN
               
                  Medlem af Kommissionen
               
            
         
         
            (1)  EUT L 347 af 20.12.2013, s. 671.
         
            (2)  Kommissionens delegerede forordning (EU) 2017/1182 af 20. april 2017 om supplerende regler til Europa-Parlamentets og Rådets forordning (EU) nr. 1308/2013 for så vidt angår EU-handelsklasseskemaerne for slagtekroppe af kvæg, svin og får samt indberetning af markedspriser for visse kategorier af slagtekroppe og levende dyr (EUT L 171, 4.7.2017, s. 74).
         
            (3)  Kommissionens beslutning 2005/240/EF af 11. marts 2005 om godkendelse af metoder til klassificering af svinekroppe i Polen (EUT L 74 af 19.3.2005, s. 62).
      
      
         
            BILAG
            I bilaget til beslutning 2005/240/EF tilføjes følgende som del 9, 10 og 11:
            
               »Del 9
               
               gmSCAN
               
                        
                           1.
                        
                        
                           Reglerne i denne del anvendes, hvis svinekroppene klassificeres ved hjælp af apparatet benævnt »gmSCAN«.
                        
                     
                        
                           2.
                        
                        
                           gmSCAN anvender magnetisk induktion til at bestemme kroppenes dielektriske egenskaber uden kontakt. Målesystemet består af en række overførselsspoler, der genererer et variabelt magnetfelt med lav intensitet. Modtagerspolerne konverterer signalet fra den forstyrrelse af magnetfeltet, som er forårsaget af kroppen, til et komplekst elektrisk signal, der er forbundet med de dielektriske parametre i kroppens muskler og fedtvæv.
                        
                     
                        
                           3.
                        
                        
                           En svinekrops indhold af magert kød beregnes efter følgende formel:
                           
                                       Ŷ
                                    
                                    
                                       =
                                    
                                    
                                       44,589 – 0,190 × CW + 2 341,210 × (Q1/CW) – 936,097 × (Q2/CW) + 1 495,516 × (Q3/CW)
                                    
                                 hvor:
                           
                                       Ŷ
                                    
                                    
                                       =
                                    
                                    
                                       beregnet indhold af magert kød i en svinekrop i procent
                                    
                                 
                                       CW
                                    
                                    
                                       =
                                    
                                    
                                       vægten af den varme krop i kg.
                                    
                                 
                                       Q1, Q2 og Q3
                                    
                                    
                                       =
                                    
                                    
                                       Magnetisk induktion (Volt) fra hhv. skinke, mellem- og skulderområdet.
                                    
                                 Formlen gælder for kroppe på mellem 60 og 120 kg (varm vægt).
                        
                     
                  Del 10
               
               ESTIMEAT
               
                        
                           1.
                        
                        
                           Reglerne i denne del anvendes, hvis svinekroppene klassificeres ved hjælp af apparatet benævnt »ESTIMEAT«.
                        
                     
                        
                           2.
                        
                        
                           ESTIMEAT anvender et dybdekamera til at producere et tredimensionelt billede af kroppen og anslå kroppens form. Der produceres 130 tværsnit, og følgende parametre beregnes for hvert enkelt tværsnit med henblik på at beregne indholdet af magert kød: overflade, omkreds og konveksitet.
                        
                     
                        
                           3.
                        
                        
                           En svinekrops indhold af magert kød beregnes efter følgende formel:
                           
                                       Ŷ
                                    
                                    
                                       =
                                    
                                    
                                       38,39317497 + 508,24 × X1 – 148,557 × X2 – 3,63439 × X3 + 2,481331 × X4 + 8,353825 × X5 + 2,75896 × X6 + 268,8835 × X7
                                    
                                 hvor:
                           
                                       Ŷ
                                    
                                    
                                       =
                                    
                                    
                                       beregnet indhold af magert kød i en svinekrop i procent
                                    
                                 
                                       X1
                                    
                                    
                                       =
                                    
                                    
                                       fejlresumé af fastgøringspunkterne fra tværsnittet til cirklen med radius Rsf ved punkt P-66
                                    
                                 
                                       X2
                                    
                                    
                                       =
                                    
                                    
                                       slagtekroppens ydre konveksitet mellem den maksimale konveksitet for skinken og skulderen ved punkt Z-80
                                    
                                 
                                       X3
                                    
                                    
                                       =
                                    
                                    
                                       fejlresumé af fastgøringspunkterne fra tværsnittet til cirklen med radius R ved punkt P-58/fejlresumé af fastgøringspunkterne fra tværsnittet til cirklen med radius R ved punkt P-67
                                    
                                 
                                       X4
                                    
                                    
                                       =
                                    
                                    
                                       fejlresumé af fastgøringspunkterne fra tværsnittet til cirklen med radius Rsf ved punkt P-103/fejlresumé af fastgøringspunkterne fra tværsnittet til cirklen med radius Rsf ved punkt P-111
                                    
                                 
                                       X5
                                    
                                    
                                       =
                                    
                                    
                                       tværsnittets delvise dybde ved punkt P-49 i 3/10 af bredden/tværsnittets delvise dybde ved punkt P-49 i 5/10 af bredden
                                    
                                 
                                       X6
                                    
                                    
                                       =
                                    
                                    
                                       tværsnittets maksimale dybde ved punkt P-18/tværsnittets maksimale dybde ved punkt P-49
                                    
                                 
                                       X7
                                    
                                    
                                       =
                                    
                                    
                                       partiel fejl i punkterne fra tværsnittet til cirklen med radius R ved punkt P-72 i 4/10 af tværsnitsarealet.
                                    
                                 Formlen gælder for kroppe på mellem 60 og 120 kg (varm vægt).
                        
                     
                  Del 11
               
               MEAT3D
               
                        
                           1.
                        
                        
                           Reglerne i denne del anvendes, hvis svinekroppene klassificeres ved hjælp af apparatet benævnt »MEAT3D«.
                        
                     
                        
                           2.
                        
                        
                           MEAT3D anvender en scanner til at producere et tredimensionelt billede af kroppen og anslå kroppens form. Der anvendes en særlig ramme til at positionere den halve svinekrop under scanningen. Der produceres 130 tværsnit, og følgende parametre beregnes for hvert enkelt tværsnit med henblik på at beregne indholdet af magert kød: overflade, omkreds og konveksitet.
                        
                     
                        
                           3.
                        
                        
                           En svinekrops indhold af magert kød beregnes efter følgende formel:
                           
                                       Ŷ
                                    
                                    
                                       =
                                    
                                    
                                       50,36925112 + 0,543385 × X1 – 9,06185 × X2 – 10,83 × X3 + 488,8033 × X4 – 2,56922 × X5 + 17,34226 × X6 – 2,00088 × X7
                                    
                                 hvor:
                           
                                       Ŷ
                                    
                                    
                                       =
                                    
                                    
                                       beregnet indhold af magert kød i en svinekrop i procent
                                    
                                 
                                       X1
                                    
                                    
                                       =
                                    
                                    
                                       fejlresumé af fastgøringspunkterne fra tværsnittet til cirklen med radius Rsf ved punkt P-49/fejlresumé af fastgøringspunkterne fra tværsnittet til cirklen med radius Rsf ved punkt P-23
                                    
                                 
                                       X2
                                    
                                    
                                       =
                                    
                                    
                                       fejlresumé af fastgøringspunkterne fra tværsnittet til cirklen med radius R ved punkt P-79/slagtekroppens maksimale konveksitetsværdier ved punkt P-50 til P-99
                                    
                                 
                                       X3
                                    
                                    
                                       =
                                    
                                    
                                       tværsnittets krumningsradius ved punkt P-68/tværsnittets krumningsradius ved punkt P-51
                                    
                                 
                                       X4
                                    
                                    
                                       =
                                    
                                    
                                       partiel fejl i punkterne fra tværsnittet til cirklen med radius R ved punkt P-70 i 3/10 af tværsnitsarealet.
                                    
                                 
                                       X5
                                    
                                    
                                       =
                                    
                                    
                                       fejlresumé af fastgøringspunkterne fra tværsnittet til cirklen med radius Rsf ved punkt P-55/fejlresumé af fastgøringspunkterne fra tværsnittet til cirklen med radius Rsf ved punkt P-71
                                    
                                 
                                       X6
                                    
                                    
                                       =
                                    
                                    
                                       tværsnittets delvise dybde ved punkt P-62 i 3/10 af bredden/tværsnittets delvise dybde ved punkt P-62 i 6/10 af bredden
                                    
                                 
                                       X7
                                    
                                    
                                       =
                                    
                                    
                                       tværsnittets delvise dybde ved punkt P-33 i 2/10 af bredden/skinkens maksimale værdi.
                                    
                                 Formlen gælder for kroppe på mellem 60 og 120 kg (varm vægt).«